

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.520

(protokols Nr.13, 5.p)

**Par finansējumu fondam “Sibīrijas bērni**

Priekuļu novada dome izskata nodibinājuma “Fonds Sibīrijas bērni” vēstuli (19.11.2019. reģistrēts pašvaldībā 3-9/2019-6141) ar lūgumu 2020. gada budžetā paredzēt atbalstu projektiem – konferencei un koncertam “Aizvestajiem” par godu 1941. gadā izsūtīto piemiņai, bērnu zīmējumu-sacerējumu konkursu organizēšanai, filmas “Tālā zeme Sibīrija -Tālie Ziemeļi” montāžai un ekspedīcijas uz Krasnojarskas un Magadanu organizēšanai. Fonds “Sibīrijas bērni” apņemas visos reklāmas materiālos minēt pašvaldības atbalstu.

Ņemot vērā iepriekš minēto un pamatojoties uz likuma “Par pašvaldībām” 12.pantu un 21.panta otro daļu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. 2020. gada budžetā paredzēt finansiālu atbalstu nodibinājumam “Fonds Sibīrijas bērni” EUR 200 apmērā.
2. Finanšu un grāmatvedības nodaļai lēmuma 1.punktā paredzēto finansējumu iekļaut 2020. gada budžeta projektā.
3. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).

Domes priekšsēdētāja (paraksts) Elīna Stapulone